
Број: 05-96-7/2023
Датум: 10.03.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „ТРИО“ д.о.о. Зворник, за издавање еколошке дозволе за погон за производњу млинских производа и готове хране за домаће животиње, који се налази у насељу Тршић бр. 278 Б, град Зворник, од 02.02.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „ТРИО“ д.о.о. Зворник, ЕКОЛОШКА ДОЗВОЛА за погон за производњу млинских производа и готове хране за домаће животиње, који се налази у насељу Тршић бр. 278 Б, град Зворник, на грађевинској парцели означеној као к.ч.број: 353/2, 353/1 и 357/2 К.О. Тршић. 
2. Опис активности и постројења за које се издаје еколошка дозвола:
Приступ предметном објекту је обезбјеђен са магистралног пута Зворник – Бијељина.
Еколошка дозвола се даје за сљедеће објекте:

· Управна зграда, димензија 48,3 m х 8,00 m, спратности Пр + 1 и Пр. 
Приземни део се састоји од: 
· Пословног дела: кухиња, купатило, мокри чвор, остава, магацински простор, пословни простор х 2, тераса и магацин – нето површине 203,11 m2
· Производни део: производна хала - нето површине 147,19 m2.

           Спрат: ( степениште и ходник, 3 канцеларије, остава, мокри чвор и чајна кухиња - нето   површине 84,57 m2.
· Млин димензија 12 m х 12 m, висине 10 m.

· Хала – магацински простор, димензија 60,60 m х 13,00 m.

· Објекат за производњу сточне хране, спратности  Пр. + 1 + ½ димензија 12,20 m х 16,20 m, висине 10 m. Објекат садржи шест силоса укупне запремине 470,50 m3. У приземљу је мјешаона сточне хране и кош за житарице димензија 250 m х 750 m.
· Силоси за складиштење пшенице (два силоса), усипни кош и елеватор, укупне површине 26,70 m х 18,10 m.
· Силоси за складиштење пшенице (три силоса), усипни кош и елеватор, укупне површине 37,50 m х 19,00 m.
Технолошки поступак мљевења пшенице одвија се у 4 фазе: 

· Пријем и складиштење пшенице

· Припрема пшенице за мљевење

· Мљевење пшенице

· Паковање готових производа.

Поред технолошког процеса мљевења пшенице одвија се и технолошки процес производње сточне хране.

3. Инвеститор „ТРИО“ д.о.о. Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавјешћу, сходно чл. 96. Закона о заштити животне средине. 
3.3. Инвеститор „ТРИО“ д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:

3.3.1.    Заштита ваздуха и заштита од буке

· Адекватном организацијом рада спречити стварање гужве и застоја. 

· Редовно одржавати  и чистити манипулативне површине и паркинг простор на локацији предметног објекта. 

· Користити технички исправне уређаје и опрему како би се смањиле емисије загађујућих материја у ваздух и спријечили инциденти.
· Квасити манипулативни простор у сушном периоду у циљу смањења стварања честица прашине од моторних возила која долазе на локацију.
· Вршити редовну контролу, одржавање и чишћење филтерских уређаја за прикупљање прашине настале у технолошком процесу.
· Уређаји односно постројења која емитују буку морају бити атестирани, односно морају бити конструисани или изоловани, да у спољну средину не емтују буку преко дозвољеног нивоа. 

· У случају повећаног нивоа буке, усљед рада опреме у објектима, извршити у складу са техничким могућностима херметизацију извора буке.
· Током рада постројења потребно је врата на предметном објекту, гдје се јавља бука, држати затворена (отварати по потреби).
· Испуњавати услове предвиђених Правилником о дозвољеним границама интезитета звука и шума („Службени лист СР БИХ“, број: 46/89).

· У случају да се у току рада постројења, контролом нивоа буке установи да иста прелази законом прописане вриједности, извршити додатну изолацију објекта као и предузети низ других мјера (замјена дијела машине који изазива буку, ремонт постројења и др.).
· Да би се смањило присуство буке и прашине извршити озелењавање свих слободних површина брзо растућим зеленилом и украсним биљкама а посебно уз границу са сусједним парцелама.

3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде („Службени гласник РС“, број: 44/01).
· Санитарне и фекалне отпадне воде из пословног простора одводити у септичку јаму која треба да задовољава услове прописане Правилником о третману и одводњи отпадних вода за подручја градова и насеља где нема јавне канализације („Службени гласник РС“, бр. 68/01).
· Одржавање септичке јаме вршити у складу са Правилником.
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са Правилником.
· Одржавати дренажни систем за прикупљање и одводњу атмосферских вода са отворених површина око објекта.
· Одвод воде са кровова објекта ријешити системом вертикалних и хоризонталних олука до одводне канализације.
· Све отпадне воде третирати на начин да се не угрози квалитет подземних и површинских вода.
· У случају изљевања нафте и нафтних деривата, техничких уља из возила, користити комерцијална средства-апсорбент за упијање нафтних деривата (пијесак, пиљевина).
· Употребљени апсорбенс и друге загађене материје збринути као опасни отпад.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Прописно одлагати све врсте отпада на предметној локацији и спријечити неконтролисано расипање.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Комунални отпад благовремено прикупљати у водонепропусни контејнер затвореног типа постављен на бетонску/асфалтну подлогу и исти континуирано одвозити у сарадњи са надлежном комуналном службом.
· Папирни и картонски отпад одлагати у водонепропусни контејнер затвореног типа, независно од комуналног отпада и исти продавати овлаштеном предузећу за промет секундарним сировинама или адекватно збрињавати у сарадњи са надлежном комуналном службом.
· Збрињавати остатке хране на прописан начин да би се спријечило окупљање птица, глодара и других животиња.
· Вршити сакупљање опасног отпада (екопор, зауљене крпе, амбалажа, зауљене течности) са предметне парцеле на којој се налази предметни објекат у контејнере затвореног типа и исти збрињавати од стране овлаштеног предузеће за збрињавање опасног отпада.

· Контејнери/бурад за одлагање свих врста отпада на локацији морају бити јасно означени типом и нивоом опасности.
· Вреће у којима се прикупља прашина са уређаја за отпрашивање, предавати трећим лицима за исхрану стоке. 

· Отпад који настаје на локацији прикупљати и раздвајати на мјесту настанка, а опасни отпад одлагати у намјенске контејнере и посуде за опасни отпад.

· Закључити Уговоре са овлаштеним оператерима за правилно збрињавање комуналног отпада (отпад од боравка запослених, отпад из процеса рада, амбалажни отпад), органски и др. отпад са локације пословног објекта.
· Рециклабилни отпад (папир, картон, фолије, кесе и сл.) одвојено сакупљати и привремено складиштити до тренутка продаје регистрованим предузећимаза промет секундарних сировина.
· Контролисати спровођење плана управљања отпадом од стране одговорног лица.
· Није дозвољено мијешање опасног и неопасног отпада.
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21)
· Придржавати се свих мјера дефинисаних Планом управљања отпадом, а све у складу са Законом о управљању отпадом („Службени гласник Републике Српске“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
Табела бр.1: Врсте отпада који се јавља на предметној локацији 
	Шифра
	Назив отпада

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 02
	Апсорбенти, филтерски материјали, материјали за упијање и заштитна одјећа 

	15 02 02*
	Апсорбенти, филтерски материјали (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	15 02 03
	Апсорбенти, филтерски материјали, крпе за брисање и заштитна одјећа другачији од оних наведених у 15 02 02  

	16
	ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ

	16 01
	Стара возила из различитих средстава транспорта (укључујући машине које раде поред пута) и отпади настали ослобађањем од старих возила и од одржавања возила (изузев 13, 24, 16 06 и 16 08)

	16 01 03
	Потрошене гуме

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉАЊЕ ФРАКЦИЈЕ

	20 01
	Одвојено сакупљене фракције (изузев 15 01) 

	20 01 01
	Папир и картон

	20 01 39
	Пластика

	20 03
	Остали комунални отпад

	20 03 01
	Мијешани комунални отпад


  Напомена: Опасни отпад у табели има ознаку звијездице (*)
3.3.4.   Мјере заштите у случају инцидентних ситуација
У циљу превенције и стварања услова за управљање ризичним околностима, морају се израдити реални планови заштите од појаве акцидената.
         3.3.5.   Мјере након затварања постројења
· У потпуности уклонити све медије из грађевина са свим пратећим садржајима, као и остатке сировина, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.
         3.4. Инвеститор, „ТРИО“ д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вредности за загађујуће материје и то:
          4.1. Вриједност квалитета ваздуха - концентрација лебдећих честица у циљу заштите здравља људи, мора бити усклађена са граничним вриједностима прописане Уредбом о вриједностима квалитета ваздуха („Службени гласник РС“, број 124/12).

Табела бр. 2: Граничне вриједности ваздуха у циљу заштите здравља по Уредби о вриједностима квалитета ваздуха („Службени гласник РС“, бр. 124/12).
	Загађујућа материја 

(μg/m3)
	ГРАНИЧНЕ ВРИЈЕДНОСТИ ВАЗДУХА

	
	Период узорковања
	Просечна годишња вриједност (μg/m3)
	Висока вриједност (μg/m3)

	УЛЧ
	 24 часа
	150
	350


           4.2.   Бука ван локације предметног постројења несмије да прелази дозвољени ниво буке  који је прописан Правилником о дозвољеним границама интензитета звука и шума („Службени лист СР БиХ“, бр. 46/89). Дозвољени нивои вањске буке дати су у сљедећој табели. Предметни објекат сврстава се у четврту зону.

Табела бр. 3: Дозвољене вриједности за ниво буке према Правилнику о дозвољеним границама интезитета звука и шума („Службени лист СР БиХ“, број 46/89)
	Подручје
(зона)
	НАМЈЕНА ПОДРУЧЈА
	Еквивалентни

нивои (Leq)
	Вршни

нивои

	
	
	дан
	ноћ
	L10
	L1

	I
	болничко, љечилишно
	45
	40
	55
	60

	II
	туристичко, рекреациско, опоравишно
	50
	40
	60
	65

	III
	чисто стамбено, васпитно-образовне и здравствене институције, јавне зелене и рекреационе површине
	55
	45
	65
	70

	IV
	трговачко, пословно стамбено и стамбено уз саобраћајне коридоре, складишта без тешког транспорта
	60
	50
	70
	75

	V
	пословно, управно, трговачко, занатско, сервисно (комунални сервис)
	65
	60
	75
	80

	VI
	индустријско, складишно, сервисно и саобраћајно подручје без станова
	70
	70
	80
	85


  4.3.   Граничне вриједности параметара квалитета воде које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник РС“, број: 44/01). Граничне вриједности дате су у сљедећој табели: 
Табела бр. 4: Граничне вриједности параметара квалитета воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01)
	Р.Б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА
ВРИЈЕДНОСТ


	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Укупне суспендоване материје
	g/m3
	35

	5.
	БПК5
	g/m3
	25

	6.
	ХПК
	g/m3
	125

	7.
	Амонијачни азот
	g/m3
	10

	8.
	Нитритни азот
	g/m3
	1

	9.
	Нитратни азот
	g/m3
	10

	10.
	Укупни азот
	g/m3
	15

	11.
	Укупни фосфор
	g/m3
	3


5. Мониторинг
         5.1.  Одговорно лице „ТРИО“ д.о.о. Зворник дужно је спроводити мониторинг загађујућих материја у периоду важења еколошке дозволе како је прописано у табели:

	Предмет

мониторинга
	Параметар који се

осматра
	Мјесто вршења

мониторинга
	Начин вршења

Мониторинга одабраног фактора / врста опреме за мониторинг
	Вријеме вршења мониторинга 

Сталан или повремен мониторинг
	Одговорност

	Квалите
отпадних
вода 
	Извршити
анализу
узорака
отпадне
воде у
складу са
Правилником
	Емисиона
мјеста 


	Теренско
испитивање
мобилном
опремом и
лабораторијско испитивање
параметара
квалитета воде.
	Један пут годишње
у складу са
Правилником о условима за испуштање
отпадних вода у
површинске воде (Сл.

гласник РС,

бр. 44/01)
	Извођач /фирма
специјализована за
мониторинг вода и
надзор Инвеститора

	Квалитет
ваздуха
	Извршити
мјерење
емисије
прашине у
ваздух
	На локацији погона
	Узимање по
једног узорка на
терену
	Један пут у току године по дефинисаној методологији мјерења
	Извођач

/Фирма специјализована за мониторинг

ваздуха и надзор
Инвеститора

	Квалитет тла
	Физичко
хемијски
параметри
(тешки
метали,

минерална
уља)
	На локацији погона
	Визуелно
надгледање
	У случају
акцидентних
ситуација
	Овлаштени радник

	Ниво буке
	Извршити
мјерење
укупног
нивоа
буке на
локацији
погона
	На локацији
погона 


	15-минута
еквивалентни
ниво буке 
	Мјерење буке
вршити један пут
годишње у
периоду рада
	Извођач/фирма

специјализована за

мониторинг буке и

надзор Инвеститора


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе израђени од овлашћене институције „МАСТЕР“ д.о.о. – ПЈ „МАСТЕР ИНСТИТУТ“ Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „ТРИО“ д.о.о. Зворник, дана 02.02.2023.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за погон за производњу млинских производа и готове хране за домаће животиње, који се налази у насељу Тршић бр. 278 Б, град Зворник, на грађевинској парцели означеној као к.ч.број: 353/2, 353/1 и 357/2 К.О. Тршић.

         Уз Захтјев су достављени Докази, које је урадила овлашћена институција „МАСТЕР“ д.о.о. – ПЈ „МАСТЕР ИНСТИТУТ“ Бања Лука, која поседује лиценцу за обављање дјелатности из области заштите животне средине, број: 7-Е/03 од 06.09.2019.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа број: ЦХ – 391-31/01/22 од 30.12. 2022. године приложио и сљедећу документацију:
· Рјешење о регистрацији, Окружни привредни суд у Бијељини, број: 059-0-Рег-17-000 033 од 24.01.2017.год.
· Обавјештење, Агенција за посредничке, информатичке и финансијске услуге Бања Лука, број: ЗВ-С-15/17 од 26.01.2017.год.
· Увјерење,  број: 04/1-17-1-УПЈР/1-7680-2/17 од 19.12.2017.год.
· Уговор о закупу, од 01.11.1996.год.
· Рјешење, Одјељење за стамбено комуналне послове и послове саобраћаја, Градска управа Града Зворник, број: 05-205-1-617/12 од 16.12.2016.год.год.
· Копија катастарског плана, Републичка управа за имовинско-правне послове, ПЈ Зворник, КО Тршић, број плана: 3, од 18.08.2010.год.
· Доказ о уплати градске административне таксе.

	
	


       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 08.02.- 08.03.2023. год. У Законом предвиђеном року од 30 дана  није изјављена ниједна примједба.
          O резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, брoj: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.

Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији
2

